# מקאריוס השלישי

מקאריוס השלישי
Αρχιεπίσκοπος Κύπρου Μακάριος Γ|  |
| הארכיבישוף מקאריוס השלישי |
|
לידה |
13 באוגוסט 1913 קפריסין הבריטית |
|
פטירה |
3 באוגוסט 1977 (בגיל 63) ניקוסיה, קפריסין |
|
מקום קבורה |
מנזר קיקוס  |
|
שם לידה | Μιχαήλ Χριστοδούλου Μούσκος  |
|
מדינה | קפריסין קפריסין |
|
השכלה | * אוניברסיטת אתונה (1942)
* אוניברסיטת בוסטון (1948)
* Pancyprian Gymnasium
 |
|
השקפה דתית |
נצרות אורתודוקסית  |
|
פרסים והוקרה | * מסדר הנילוס
* מסדר הנסיך ולדימיר הקדוש
* אביר הצלב הגדול בדרגה מיוחדת של מסדר הכבוד של הרפובליקה הפדרלית של גרמניה
* Order of St. Vladimir the Equal-to-the-Apostles (first class)
 |
|
חתימה |   |
|

נשיא קפריסין ה־1|
12 באוגוסט 1960 – 20 ביולי 1974 (14 שנים) |
|
→ איןניקוס סמפסון ← |

 |
|

נשיא קפריסין ה־3|
אוגוסט 1974 – 3 באוגוסט 1977 (כ־3 שנים) |
|
→ ניקוס סמפסוןספירוס קיפריאנו ← |

 |

**הארכיבישוף מקאריוס השלישי** (ביוונית: **΄Αρχιεπίσκοπος Κύπρου Μακάριος Γ**‏; 13 באוגוסט 1913 – 3 באוגוסט 1977) היה ארכיבישוף יווני-אורתודוקסי, ונשיאה הראשון של קפריסין העצמאית. הוא נולד ב-1913 כמיכאל כריסטודולו מוסקוס (Μιχαήλ Χριστοδούλου Μούσκος), ונבחר לכהן כארכיבישוף של קפריסין בשנת 1950, עת האי היה עדיין תחת חסות בריטית.

## ביוגרפיה

מקאריוס היה מעורב בתנועה לעצמאות קפריסין וניהל קשרים משמעותיים עם אאוקה (Εθνική Οργάνωσις Κυπρίων Αγωνιστών, ר"ת EOKA, "ארגון לאומי של לוחמים קפריסאים"), המחתרת הקפריסאית שפעלה באותן שנים. מקאריוס הוגלה באותן שנים על ידי הבריטים עקב קשרים אלו וטענות על תמיכה בטרור. עם סיום גלותו עבר להתגורר באתונה שם פעל למען שחרור קפריסין מהשלטון הבריטי ולמען איחודה עם יוון (אנוסיס).

משהבין ב־1959 שטורקיה ובריטניה לא יאפשרו לאי להתאחד עם יוון, הסכים שקפריסין תקבל עצמאות וחוקה, לפיה יהיה הנשיא יווני, וסגן הנשיא טורקי. ב-1960 מונה לנשיא הראשון של האי, וחבר לקבוצת המדינות הבלתי-מזדהות, כאשר הוא מעורר עליו לא אחת את זעם המעצמות המערביות.

ב-1963, באמצעות הצעה ל-13 תיקוני חוקה שהציע שהיו מנוגדים להסכם הקמת קפריסין, עורר על עצמו את המיעוט הטורקי באי, וגרם להתפטרות סגן הנשיא הטורקי ופקידים אחרים. בפועל גרמה הצעתו לפחד אצל המיעוט הטורקי שהחל להתיישב ביישובים טורקיים לעומת יישובים מעורבים קודם לכן. בנוסף פרצו לאחר מכן מהומות בין יוונים לטורקים וכתוצאה מכך, ב-1964 נפרס "כוח שמירת השלום של האומות המאוחדות בקפריסין", או "אונפיסי"פ" (UNFICYP, United Nations Peacekeeping Force in Cyprus), כדי לשמור על הסדר באי.

מאז ניסיון זה, פעל מקאריוס באופן ממלכתי וניסה לבנות את קפריסין כמדינה דו-לאומית עם זכויות שוות לשני העמים.

לחצים של המחתרת היוונית בסיוע החונטה היוונית ששלטה ביוון באותה תקופה, סיימו את שלטונו של מקאריוס באמצעות מהפכה צבאית ב-1974. המהפכנים שאפו להשיג את איחודה של קפריסין עם יוון באמצעות המהפכה הצבאית, אך הדבר הביא לפלישת טורקיה לקפריסין ולהתמוטטות החונטה הצבאית ביוון.

מקאריוס הוחזר לשלטון לאחר מספר חודשים ב-1974, אך הצבא הטורקי נותר באי למרות התנגדותו, וקפריסין חולקה הלכה למעשה לשתי ישויות פוליטיות נפרדות. מקאריוס כיהן כנשיא קפריסין עד שנפטר מהתקף לב ב-1977. הוא נקבר במנזר קיקוס בהרי טרודוס, במרכז קפריסין.

## גלריה

* קבר מקאריוס בהרי טרודוס
* פסל מקאריוס בהרי טרודוס

## ראו גם

* נשיא קפריסין
* פלישת טורקיה לקפריסין
* טקסים

## קישורים חיצוניים

פסל מקאריוס מחוץ לארמון הארכיבישוף בניקוסיה, לפני שהועבר להרי הטרודוס
* מקאריוס השלישי, באתר "Find a Grave" (באנגלית)
* מקאריוס השלישי, באתר אנציקלופדיה בריטניקה (באנגלית)